Anno Domini millesimo trecentesimo sexagesimo nono, statuta sunt haec, etc. 1.  In primis, Capitulum generale statuit, ordinat et diffinit praecipiens abbatibus Ordinis universi quatinus nullum propter esum carnium supportent a missarum celebratione et chori frequentatione qui alias causas absentantes a choro vel abstinentes a missa noluerint assignare, sed ad minus intersint vigiliis et missis conventualibus et vesperis et completorio. Qui secus fecerint per unum mensem priventur solatio et recreatione carnium. 